ai4bharat/Pralekha huggingface dataset:
सामाजिक न्याय एवं अधिकारिता मंत्रालय
विश्व सेरेब्रल पाल्सी दिवस 6 अक्टूबर को
विश्व सेरेब्रल पाल्सी दिवस पूरी दुनिया में मनाया जाता है। सेरेब्रल पाल्सी  दिवस व्यक्तियों, परिवारों और समुदायों पर इसके प्रभाव पर प्रकाश डालता है। प्रत्येक वर्ष 6 अक्टूबर को मनाया जाने वाला यह दिवस सेरेब्रल पाल्सी के बारे में जागरूकता बढ़ाने, इस स्थिति से पीड़ित लोगों का समर्थन करने और अधिक समावेश और समझ बढ़ाने के लिए एक मंच के रूप में कार्य करता है। सेरेब्रल पाल्सी से प्रभावित बच्चों और वयस्कों को अक्सर ऐसी चुनौतियों का सामना करना पड़ता है जो समाज में उनकी पूर्ण भागीदारी में बाधा डालती हैं। यह दिन सेरेब्रल पाल्सी वाले लोगों के लिए बढ़ती जागरूकता, समझ और समर्थन की आवश्यकता पर प्रकाश डालता है। विश्व सेरेब्रल पाल्सी दिवस, 2023 की थीम "टुगेदर स्ट्रॉन्गर" है। यह विषय सेरेब्रल पाल्सी समुदाय के भीतर और उससे परे एकता, सहयोग और आपसी समर्थन के महत्व पर प्रकाश डालता है। यह इस बात पर बल देता है कि जब व्यक्ति, परिवार, देखभाल करने वाले और समुदाय एक साथ आते हैं तो वे सकारात्मक परिवर्तन और समावेशन के लिए एक मजबूत शक्ति बन जाते हैं।
भारत सरकार के सामाजिक न्याय और अधिकारिता मंत्रालय के अंतर्गत दिव्यांग जनों के सशक्तिकरण विभाग  देश के दिव्यांग जनों के सभी विकास एजेंडे की देखभाल करने वाला नोडल विभाग है। विभाग जन समुदाय के बीच सेरेब्रल पाल्सी के बारे में जागरूकता पैदा करने के उद्देश्य से 6 अक्टूबर 2023 को विश्व सेरेब्रल पाल्सी दिवस मना रहा है। विभाग देश भर में जुड़े संस्थानों के माध्यम से विभिन्न कार्यक्रम आयोजित करके यह दिवस मनायेगा।
प्रधानमंत्री कार्यालय
प्रधानमंत्री ने धनतेरस के अवसर पर देशवासियों को बधाई दी
(प्रधानमंत्री श्री नरेन्द्र मोदी ने धनतेरस के अवसर पर देशवासियों को बधाई दी है।
प्रधानमंत्री ने अपने संदेश में कहा, “धनतेरस के पावन अवसर पर सभी देशवासियों को हार्दिक शुभकामनाएं। भगवान धन्वंतरि हम सबको जीवन में सुख, समृद्धि एवं उत्तम स्वास्थ्य प्रदान करें। मेरी कामना है कि यह विशेष दिन हमारे समाज में शांति की भावना और समृद्धि बढ़ाए’’।
मंत्रिमण्डल
भारत और गुयाना के बीच नवीकरणीय ऊर्जा के क्षेत्र में समझौता ज्ञापन को मंत्रिमंडल की मंजूरी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने नवीकरणीय ऊर्जा के क्षेत्र में भारत और गुयाना के मध्य समझौता ज्ञापन को अपनी मंजूरी दी है।
उद्देश्यः
इस समझौता ज्ञापन का उद्देश्य इस प्रकार हैः
- सहयोगी संस्थागत संबंध के लिए आधार स्थापित करना
- दोनों पक्षों के बीच आपसी हित, समानता और पारस्परिकता के आधार पर नवीकरणीय ऊर्जा के क्षेत्र में द्विपक्षीय तकनीकी सहयोग को प्रोत्साहन और बढ़ावा देना
- सहयोग के क्षेत्र में सौर ऊर्जा, पवन ऊर्जा, जैव ऊर्जा, अपशिष्ट से ऊर्जा, छोटे हाइड्रो भंडारण और क्षमता निर्माण शामिल हैं।
यह समझौता ज्ञापन दोनों देशों के बीच द्विपक्षीय सहयोग को मजबूत बनाने में भी मदद करेगा।
रक्षा मंत्रालय
आईएनएस केसरी पोर्ट एन्टसिरानाना, मेडागास्कर पहुंचा
मिशन सागर के हिस्से के रूप में, भारतीय नौसेना का जहाज केसरी 27 मई, 2020 को मेडागास्कर के पोर्ट एन्टसिरानाना पहुंचा। इस कठिन समय में भारत सरकार अपने मित्र देशों को कोविड-19 महामारी से निपटने में सहायता प्रदान कर रही है। इसके तहत आईएनएस केसरी मेडागास्कर के लोगों के लिए कोविड से संबंधित आवश्यक दवाओं की खेप लेकर पहुंचा है।
भारत सरकार द्वारा मेडागास्कर सरकार को दवाएँ सौंपने का एक आधिकारिक समारोह 29 मई 2020 को आयोजित किया गया। इस समारोह में मेडागास्कर के विदेश मंत्री महामहिम एम तेहिंद्राजानेरिवलो लीवा जेकोबा शामिल हुए। भारतीय पक्ष का प्रतिनिधित्व मेडागास्कर में भारत के राजदूत श्री अभय कुमार ने किया।
कोविड-19 महामारी के दौरान मेडागास्कर को दी जाने वाली सहायता, भारत सरकार के आउटरीच कार्यक्रम का एक हिस्सा है। ‘मिशन सागर’ कोविड-19 महामारी और इसके कारण होने वाली कठिनाइयों से लड़ने के लिए दोनों देशों के बीच विद्यमान उत्कृष्ट संबंधों पर आधारित है। यह तैनाती ‘सागर’ क्षेत्र में सभी के लिए सुरक्षा और विकास के प्रधानमंत्री के दृष्टिकोण का भी प्रतिध्वनित करती है और आईओआर देशों के साथ संबंधों को भारत द्वारा महत्व दिए जाने को भी रेखांकित करती है। यह अभियान भारत सरकार के विदेश मंत्रालय और अन्य सरकारी एजेंसियों के निकट समन्वय से आगे बढ़ रहा है।
राष्ट्रपति सचिवालय
ओणम की पूर्व संध्या पर राष्ट्रपति ने देशवासियों को बधाई दी
भारत के राष्ट्रपति, श्री राम नाथ कोविंद ने ओणम की पूर्व संध्या पर सभी देशवासियों को शुभकामनाएं दी हैं। अपने संदेश में राष्ट्रपति ने कहा-
'ओणम के पावन अवसर पर, मैं अपने सभी देशवासियों, विशेष रूप से देश और विदेश में रहने वाले केरल के भाइयों-बहनों को बधाई और शुभकामनाएं देता हूं।
खेतों में नई फसल की उपज के उपलक्ष्य में मनाया जाने वाला यह त्योहार, किसानों के अथक परिश्रम और प्रकृति के प्रति कृतज्ञता को दर्शाता है। यह त्योहार समाज में समरसता, प्रेम और भाईचारे का संदेश भी देता है।
आइए इस अवसर पर, हम सब मिलकर देश की प्रगति और समृद्धि के लिए एकजुट होकर आगे बढ़ने का संकल्प लें।'
एमजी /एएम/ केजे
(Visitor Counter : 370
नवीन एवं नवीकरणीय ऊर्जा मंत्रालय
नवीन और नवीकरणीय ऊर्जा मंत्रालय का सोलर पीवी सेल्स के स्वदेशी निर्माण के सम्बंध में स्पष्टीकरण
निर्णय से भारत में सोलर सेल के निर्माण को बढ़ावा मिलने की उम्मीद
 ने आज नई दिल्ली में सोलर पीवी सेल्स के स्वदेशी निर्माण के सम्बंध में स्पष्टीकरण दिया है।
उल्लेखनीय है कि एमएनआरई के कुसुम जैसे अनेक प्रमुख कार्यक्रमों में स्वदेशी आधार पर निर्मित सोलर पीवी सेल के अनिवार्य उपयोग का प्रावधान किया गया है। बहरहाल, देखा गया है कि कई निर्माता अर्द्ध-प्रसंस्कृत सोलर पीवी सेल  का आयात कर रहे हैं और भारत में उसका पूरा निर्माण कर रहे हैं, जो मानकों पर खरे नहीं उतरते।
मंत्रालय ने स्पष्ट किया है कि यदि अलग-अलग टुकड़ों में सिलिकॉन वेफर आयात किए जाते हैं और भारत में उस कच्चे माल को सोलर पीवी सेल बनाने में इस्तेमाल किया जाता है, तो ऐसे सोलर पीवी सेलों को एमएनआरई की योजनाओं/कार्यक्रमों के तहत स्वदेशी निर्मित सोलर पीवी सेल नहीं माना जाएगा। केवल उन्हीं सोलर पीवी सेल को मान्यता दी जाएगी जिनका निर्माण स्वदेशी आधार पर भारत में किया जाए और जिनके निर्माण में ठोस सिलिकॉन वेफर  का उपयोग किया जाए।
इस निर्णय से भारत में मजबूत सोलर निर्माण का आधार बनने की उम्मीद है।
सूचना और प्रसारण मंत्रालय
न्यूज ऑन एआईआर रेडियो लाइव स्ट्रीम ग्लोबल रैंकिंग
न्यूज ऑन एआईआर पर फिनलैंड से रूस तक एआईआर पंजाबी का ट्रेंड
न्यूज ऑन एआईआर के नवीनतम रैंकिंग डाटा से यह स्पष्ट होता है कि वैश्विक भू-राजनीतिक विषयों पर भारत की आवाज के रूप में ऑल इंडिया रेडियो की प्रासंगिकता प्रमुख रूप से बनी हुई है। रैंकिंग डाटा से पता चला है कि ऑल इंडिया रेडियो की पंजाबी सेवा ‘एआईआर पंजाबी’ जारी रूस-उक्रेन तनाव के बीच रूस में काफी लोकप्रिय है। इसकी लोकप्रियता अमेरिका, कनाडा, फिनलैंड और आयरलैंड में भी बढ़ रही है।
विश्व के शीर्ष देशों  की नवीनतम रैंकिंग में जहां न्यूज ऑन एआईआर ऐप पर ऑल इंडिया रेडियो लाइव स्ट्रीम सबसे लोकप्रिय हैं उनमें अमेरिका, ब्रिटेन, कनाडा तथा ऑस्ट्रेलिया शीर्ष पर बने हुए हैं। शीर्ष सूची में नेपाल के स्थान पर कुवैत ने वापसी की है।
विश्वभर में शीर्ष ऑल इंडिया रेडियो स्ट्रीमों में  एआईआर कराइकल, एआईआर कोडाईकनाल तथा वीबीएस दिल्ली शीर्ष 10 में पहुंच गए हैं, जबकि एआईआर पुणे, एआईआर न्यूज 24x7 तथा एफएम गोल्ड मुंबई बाहर हो गए हैं।
आकाशवाणी की 240 से अधिक रेडियो सेवाएं प्रसार भारती की आधिकारिक ऐप न्यून ऑन एआईआर पर लाइव हैं। न्यूज ऑन एआईआर ऐप पर ऑल इंडिया रेडियो स्ट्रीम के न केवल भारत में बल्कि विश्व के 85 से अधिक देशों में बड़ी संख्या में श्रोता हैं।
यहां भारत के अलावा शीर्ष देशों की एक झलक है, जहां न्यूज ऑन एआईआर ऐप पर एआईआर लाइव स्ट्रीम सबसे लोकप्रिय हैं; विश्व के शेष हिस्सों में न्यूज ऑन एआईआर ऐप पर ऑल इंडिया रेडियो स्ट्रीम शीर्ष पर हैं। इसका देशवार विवरण आप देख सकते हैं। यह रैंकिंग 1 मार्च से 31 मार्च तक के आंकड़ों पर आधारित है।
न्यूज ऑन एआईआर शीर्ष देश  की सूची के लिए यहां क्लिक करें-
प्रधानमंत्री कार्यालय
प्रधानमंत्री ने देश के हर कोने में अत्याधुनिक तकनीक लाने की प्रतिबद्धता को दोहराया
प्रधानमंत्री श्री नरेंद्र मोदी ने देश के हर कोने में अत्याधुनिक तकनीक लाने की प्रतिबद्धता को दोहराया और कहा कि कई जिलों में 3 लाख से अधिक 5जी साइटों की सफल स्थापना हमारी इस तकनीकी यात्रा में एक ऐतिहासिक उपलब्धि है।
विश्व के दूसरे सबसे बड़े 5जी इकोसिस्टम के बारे में केंद्रीय इलेक्ट्रॉनिक्स और सूचना प्रौद्योगिकी मंत्री श्री अश्विनी वैष्णव के ट्वीट का जवाब देते हुए प्रधानमंत्री ने कहा;
“भारत डिजिटल कनेक्टिविटी में आगे बढ़ा है! कई जिलों में 3 लाख से अधिक 5जी साइटों की सफल स्थापना हमारी तकनीकी यात्रा में एक ऐतिहासिक उपलब्धि का प्रतीक है। 5जी का इतनी तेजी से प्रसार, देश के हर कोने में अत्याधुनिक तकनीक लाने, लोगों के जीवन में बदलाव लाने और प्रगति को गति देने की हमारी प्रतिबद्धता को रेखांकित करता है।''
संघ लोक सेवा आयोग
डॉ. मनोज सोनी ने संघ लोक सेवा आयोग के अध्यक्ष के रूप में पद और गोपनीयता की शपथ ली
डॉ मनोज सोनी ने आज संघ लोक सेवा आयोग के अध्यक्ष के रूप में पद और गोपनीयता की शपथ ली। आयोग की वरिष्ठतम सदस्य श्रीमती स्मिता नागराज ने उन्हें शपथ दिलाई ।
डॉ मनोज सोनी 28 जून,2017 को आयोग में सदस्य के रूप में शामिल हुए और बाद में पांच अप्रैल, 2022 को संविधान के अनुच्छेद 316  के तहत यूपीएससी के अध्यक्ष के पद के कर्तव्यों का पालन करने के लिए नियुक्त किए गए।
यूपीएससी में शामिल होने से पहले, डॉ. सोनी ने अंतर्राष्ट्रीय संबंध अध्ययन में विशेषज्ञता के साथ राजनीति विज्ञान का अध्ययन किया और सरदार पटेल विश्वविद्यालय से “शीत युद्ध के बाद अंतर्राष्ट्रीय प्रणालीगत परिवर्तन और भारत-अमेरिका संबंध” में डॉक्टरेट की उपाधि प्राप्त की। उन्होंने कुलपति के रूप में कुल तीन कार्यकालों में कार्य किया। इसमें बड़ौदा के एम.एस. यूनिवर्सिटी के में एक कार्यकाल और और डॉ. बाबासाहेब अंबेडकर ओपन यूनिवर्सिटी, गुजरात के दो कार्यकाल सम्मिलित हैं। वे स्वतंत्र भारत में अब तक के सबसे युवा कुलपति रहे हैं। डॉ सोनी को कई सम्मान और पुरस्कार से सम्मानित किया गया है और उन्होंने कई महत्वपूर्ण प्रकाशन प्रकाशित भी किए हैं।
प्रधानमंत्री कार्यालय
प्रधान मंत्री श्री नरेंद्र मोदी ने लाला लाजपत राय जी को उनकी जयंती पर श्रद्धांजलि अर्पित की
प्रधान मंत्री श्री नरेंद्र मोदी ने लाला लाजपत राय जी को उनकी जयंती पर श्रद्धांजलि अर्पित की।
एक ट्वीट में प्रधान मंत्री ने कहा, " महान स्वतंत्रता सेनानी पंजाब केसरी लाला लाजपत राय को उनकी जन्म-जयंती पर कोटि-कोटि नमन। भारत के स्वतंत्रता संग्राम में उनका योगदान अमिट है और पीढ़ियों के लोगों को प्रेरित करता है "।
नवीन एवं नवीकरणीय ऊर्जा मंत्रालय
प्रधानमंत्री ने री-इन्वेस्ट 2020 का उद्घाटन किया
मेगावॉट से गीगावॉट की योजना वास्तविकता बन रही है- प्रधानमंत्री
भारत की नवीकरणीय ऊर्जा क्षमता बीते 6 वर्षों में ढाई गुना बढ़ी- प्रधानमंत्री
भारत ने प्रदर्शित किया कि बेहतर पर्यावरण नीतियां बेहतर अर्थव्यवस्था का मार्ग प्रशस्त कर सकती हैं- प्रधानमंत्री
प्रधानमंत्री श्री नरेन्द्र मोदी ने तीसरे वैश्विक नवीकरणीय ऊर्जा निवेश बैठक और प्रदर्शनी री-इन्वेस्ट-2020 का वीडियो कॉन्फ्रेंस के माध्यम से उद्घाटन किया। इस सम्मेलन का आयोजन नवीन और नवीकरणीय ऊर्जा मंत्रालय द्वारा किया गया। इस साल का विषय ‘टिकाऊ ऊर्जा परिवर्तन के लिए नवाचार’ है।
प्रधानमंत्री ने इस पर प्रसन्नता व्यक्त की कि नवीकरणीय ऊर्जा क्षेत्र बहुत कम अवधि में मेगावॉट से गीगावॉट में ऊर्जा उत्पादन क्षमता की तरफ से बढ़ रहा है और “एक सूर्य”, “एक विश्व”, “एक ग्रिड” अब वास्तविकता बन रही है, जिस पर इससे पहले आयोजित सम्मेलन में विस्तार से विचार-विमर्श किया गया था। बीते 6 वर्षों में भारत की यात्रा अतुल्य रही है। उन्होंने कहा कि भारत की ऊर्जा उत्पादन क्षमता और इसका संचार तंत्र बढ़ाया जा रहा है ताकि यह सुनिश्चित किया जा सके कि भारत के प्रत्येक नागरिक तक ऊर्जा सुलभ हो और वह अपनी पूरी क्षमता का इस्तेमाल कर सके। उन्होंने तथ्यात्मक रूप से बात करते हुए कहा कि आज भारत नवीकरणीय ऊर्जा क्षमता में विश्व में चौथे स्थान पर पहुंच गया है और दुनिया के सबसे तेज नवीकरणीय ऊर्जा उत्पादन वाले देशों में तीव्र गति से आगे बढ़ रहा है। भारत की नवीकरणीय ऊर्जा उत्पादन क्षमता वर्तमान में बढ़ते हुए 136 गीगावॉट हो गई है जो कि हमारे कुल ऊर्जा क्षमता का 36 प्रतिशत है।
प्रधानमंत्री ने प्रसन्नता व्यक्त की कि भारत की वार्षिक नवीकरणीय ऊर्जा उत्पादन क्षमता 2017 से कोयला आधारित तापीय विद्युत उत्पादन के समान बढ़ रही है। उन्होंने रेखांकित किया कि बीते 6 वर्षों में भारत की नवीकरणीय ऊर्जा क्षमता में ढाई गुना की वृद्धि हुई है। नवीकरणीय ऊर्जा क्षेत्र में जिस समय निवेश सस्ता नहीं था, उस समय किए गए निवेश के चलते आज इसके उत्पादन में यह अपेक्षित और उल्लेखनीय वृद्धि हुई है और इसी के चलते अब लागत में कमी आने लगी है। उन्होंने कहा कि हमने दुनिया को दिखा दिया है कि पर्यावरण अनुकूल नीतियां भी अर्थव्यवस्था के लिए बेहतर हो सकती हैं। उन्होंने कहा कि हमने यह सुनिश्चित किया है कि ऊर्जा क्षमता सिर्फ एक मंत्रालय या विभाग तक सीमित ना रहे। इसके बजाय हमने समूची सरकार के सामने इसका लक्ष्य तय किया। हमारी सरकार की सभी नीतियों में ऊर्जा क्षमता के लक्ष्य को प्राप्त करने के विचार को ध्यान में रखा जाता है।
प्रधानमंत्री ने कहा कि इलेक्ट्रॉनिक्स विनिर्माण क्षेत्र में प्रदर्शन आधारित प्रोत्साहन  की सफलता के बाद हमने यह तय किया है कि उच्चतर क्षमता वाले सौर मॉड्यूल में भी इसी तरह का प्रोत्साहन शुरू किया जाए। उन्होंने जोर दिया कि व्यवसाय अनुकूल वातावरण सुनिश्चित करना हमारी सर्वोच्च प्राथमिकता है। इसीलिए निवेशकर्ताओं को सहूलियत उपलब्ध कराने के संबंध में परियोजना विकास सेल बनाया गया है। उन्होंने घोषणा की कि अगले दशक के लिए नवीकरणीय ऊर्जा के संबंध में बड़ी तैयारी है जिससे लगभग 20 बिलियन डॉलर प्रतिवर्ष का व्यवसाय सृजित होने की संभावना है। उन्होंने भारत की नवीकरणीय ऊर्जा यात्रा में सम्मिलित होने के लिए दुनिया के निवेशकों और व्यवसायियों को आमंत्रित किया।
प्रधानमंत्री कार्यालय
प्रधानमंत्री ने इंटेल के सीईओ पैट जेल्सिंगर से मुलाकात की
प्रधानमंत्री श्री नरेन्द्र मोदी ने इंटेल के मुख्य कार्यकारी अधिकारी, पैट जेल्सिंगर से भेंट की और तकनीक, अनुसंधान और नवाचार से संबंधित विषयों पर चर्चा की। उन्होंने भारत के प्रति पैट जेल्सिंगर के सकारात्मक दृष्टिकोण की भी प्रशंसा की।
इंटेल के सीईओ के ट्वीट के उत्तर में प्रधानमंत्री ने कहा;
"पैट जेल्सिंगर से मिलकर प्रसन्नता हुई! हमने तकनीक, अनुसंधान और नवाचार से संबंधित विषयों पर उत्कृष्ट चर्चा की। मैं भारत के प्रति आपके सकारात्मक दृष्टिकोण की सराहना करता हूं।"
जल शक्ति मंत्रालय
आमिर खान ने स्वच्छ भारत मिशन  के लिए विभिन्न जिलों के अधिकारियों की सराहना की
नई दिल्ली में ओडीएफ कार्यशाला का आयोजन
स्वच्छता दर्पण पुरस्कार-2019 प्रदान किए गए
जल शक्ति मंत्रालय के अधीन पेयजल और स्वच्छता विभाग ने आज नई दिल्ली में खुले में शौच से मुक्त  संबंधी एक कार्यशाला का आयोजन किया, जिसमें श्री आमिर खान  ने विशेष रूप से हिस्सा लिया। कार्यशाला के दौरान श्री आमिर खान ने स्वच्छता के लिए शानदार प्रदर्शन करने वाले जिलों को स्वच्छता दर्पण पुरस्कार प्रदान किये। पुरस्कार विजेताओं में ईस्ट गोदावरी , वेस्ट कामंग , बेमतारा , दीव , पानीपत , वडोदरा , कोल्हापुर , मोगा , ईस्ट सिक्किम  और पेदाप्पली  शामिल हैं। प्लास्टिक कचरा प्रबंधन के लिए नवाचारों और पहलों के लिए चार जिलों – डिब्रूगढ़ , सिरमोर , इंदौर  और पुरी  को भी पुरस्कृत किया गया।
श्री आमिर खान ने चुने हुए राज्यों के जिला अधिकारियों, डीडीसी, सीडीओ और अन्य अधिकारियों के साथ बातचीत की। श्री खान ने मैदानी स्तर पर किये जाने वाले कामों के लिए अधिकारियों की सराहना की और जल संरक्षण के क्षेत्र में पानी फाउंडेशन द्वारा किये जाने वाले कामों तथा अनुभवों को साझा किया। अधिकारियों ने अपने-अपने जिलों में ओडीएफ लक्ष्यों को प्रोत्साहन देने के लिए किए जाने वाले उत्कृष्ट व्यवहारों को साझा किया। उन्होंने इस क्षेत्र में भावी पहलों की भी जानकारी दी।
उपस्थित जनों को संबोधित करते हुए डीडीडब्ल्यूएस के सचिव श्री परमेश्वरन अय्यर ने पिछले पांच वर्षों के दौरान ग्रामीण क्षेत्रों में स्वच्छता की स्थिति में सुधार लाने के लिए राज प्रतिनिधियों के प्रयासों की सराहना की। इन प्रयासों के तहत स्वच्छ भारत मिशन  के अंतर्गत 02 अक्टूबर, 2019 को भारत की ओडीएफ घोषणा की गई थी। श्री अय्यर ने कहा कि इस काम में तेजी बनाई रखनी चाहिए और यह सुनिश्चित किया जाना चाहिए कि खामियों को पहचाना जाएं और उन्हें दुरूस्त किये जाएं।
कार्यशाला के दौरान ओडीएफ वहनीयता, सूचना, शिक्षा, संचार और सामुदायिक शौचालयों जैसे अहम मुद्दों पर दो जिला अधिकारियों ने प्रस्तुतिकरण भी दिये।
पेदाप्पली के जिला अधिकारी ने खुले में शौच से मुक्ति और उसकी वहनीयता को प्रोत्साहन देने के लिए आईईसी की भूमिका के बारे में प्रस्तुतिकरण दिया। इस संबंध में पेदाप्पली जिले में ‘मन स्वच्छता, मन गौरवम्’ जैसी महत्वपूर्ण पहलों के बारे में बताया गया है। इसके तहत जिले की सभी ग्राम पंचायतों में सांस्कृतिक कार्यक्रम और स्वच्छता पर लोकप्रिय फिल्मों का आयोजन किया जाता है। मुजफ्फरपुर के जिला अधिकारी ने सामुदायिक शौचालयों के निर्माण में जिला प्रशासन द्वारा की गई महत्वपूर्ण पहलों के विषय में जानकारी दी। इसके तहत शौचालयों से वंचित घरों की यह समस्या दूर करने के प्रयास किये जाते है, ताकि पूरे जिले में स्वच्छता सुनिश्चित की जा सके।
कृषि एवं किसान कल्याण मंत्रालय
अंतर्राष्ट्रीय पोषक अनाज वर्ष 2023 की समयावधि तक कृषि मंत्रालय ने पूर्व में शुरू किए गए विभिन्न कार्यक्रमों का आयोजन और प्राचीन तथा पौष्टिक अनाज को फिर से खाने के उपयोग में लाने पर जागरूकता फैलाने की पहल की है
कुछ प्रतियोगिताओं का शुभारंभ किया जा चुका है, कुछ वर्तमान में जारी हैं और कई अन्य का माईगव प्लेटफॉर्म पर शुभारंभ किया जाएगा
माईगव पर जुड़ाव इसे जन आंदोलन बनाने में महत्वपूर्ण भूमिका निभाएगा
कृषि और किसान कल्याण विभाग ने माईगव प्लेटफॉर्म पर अंतर्राष्ट्रीय पोषक अनाज वर्ष 2023 की समयावधि तक पूर्व में शुरू किए गए कार्यक्रमों और पहलों की एक श्रृंखला का आयोजन किया है। इस आयोजन के अंतर्गत प्राचीन और पौष्टिक अनाज को फिर से खाने की थाली में लाने पर जागरूकता फैलाने की पहल की गई है।
विभिन्न संगठनों द्वारा कई प्रतियोगिताओं के माध्यम से जागरूकता बढ़ाने के लिए माईगव प्लेटफॉर्म एक बहुत ही महत्वपूर्ण और सफल माध्यम बन गया है। माईगव पर जुड़ाव इसे जन आंदोलन बनाने में महत्वपूर्ण भूमिका निभाएगा। कुछ प्रतियोगिताओं का शुभारंभ किया जा चुका है, कुछ वर्तमान में जारी हैं और कई अन्य का देश के परिकल्पनात्मक और रचनात्मक दृष्टिकोण को साकार रूप देने के लिए माईगव प्लेटफॉर्म पर शुभारंभ किया जाएगा। प्रतियोगिताओं का विवरण माईगव वेबसाइट https://www.mygov.in पर उपलब्ध हैं।
5 सितंबर 2022 को 'इंडियाज वेल्थ, मिलेट्स फॉर हेल्थ' विषय के साथ चित्रकथा डिजाइन करने के लिए एक प्रतियोगिता शुरू की गई है और इसका उद्देश्य जनता के बीच जागरूकता बढ़ाने के लिए मोटे अनाज के स्वास्थ्य लाभों को प्रदर्शित करना है। प्रतियोगिता 5 नवंबर 2022 को समाप्त होगी और इसे अब तक काफी उत्साहजनक प्रतिक्रिया मिली है।
मिलेट स्टार्टअप इनोवेशन चैलेंज 10 सितंबर 2022 को शुरू किया गया है। यह पहल युवा सोच को मोटे अनाज के इको-सिस्टम में मौजूदा समस्याओं के लिए तकनीकी/व्यावसायिक समाधान प्रदान करने के लिए प्रोत्साहित करती है। यह इनोवेशन चैलेंज 31 जनवरी 2023 तक खुला रहेगा।
द माइटी मिलेट्स क्विज को हाल ही में शुरू किया गया था, जिसमें पूछे गए सवाल मोटे अनाज और इसके लाभों पर आधारित थे और इसे भी जबरदस्त प्रतिक्रिया मिली। यह प्रतियोगिता 20 अक्टूबर 2022 को समाप्त होगी। इसे 20 से 30 अगस्त, 2022 के बीच 57,779 पेज व्यू और 10,824 प्रविष्टियां प्राप्त हुई हैं।
मोटे अनाज के महत्व पर एक ऑडियो गीत और वृत्तचित्र फिल्म के लिए भी एक प्रतियोगिता जल्द ही शुरू की जाएगी।
अंतर्राष्ट्रीय पोषक अनाज वर्ष 2023 के लिए लोगो और स्लोगन प्रतियोगिता पहले ही आयोजित की जा चुकी है और विजेताओं की घोषणा शीघ्र ही की जाएगी। भारत सरकार जल्द ही अंतर्राष्ट्रीय पोषक अनाज वर्ष 2023 के महत्वपूर्ण अवसर को चिह्नित करने के लिए लोगो और स्लोगन जारी करेगी।
पृष्ठभूमि
संयुक्त राष्ट्र महासभा ने वर्ष 2023 को अंतर्राष्ट्रीय पोषक अनाज वर्ष के रूप में घोषित किया है। इसे संयुक्त राष्ट्र के एक प्रस्ताव द्वारा अपनाया गया था जिसका नेतृत्व भारत ने किया और 70 से अधिक देशों ने इसका समर्थन किया। यह दुनिया भर में मोटे अनाज के महत्व, दीर्घकालीन कृषि में इसकी भूमिका और एक उत्तम व शानदार खाद्य के रूप में इसके लाभों के बारे में जागरूकता फैलाने में मदद करेगा। भारत 170 लाख टन से अधिक के उत्पादन के साथ मोटे अनाज का वैश्विक केंद्र बनने की ओर अग्रसर है और एशिया में उत्पादित मोटे अनाज का 80 प्रतिशत से अधिक उत्पादन करता है। इन अनाजों के लिए सबसे पहले साक्ष्य सिंधु सभ्यता में पाए गए हैं और यह भोजन के लिए उपयोग किए जाने वाले पहले पौधों में से एक थे। यह लगभग 131 देशों में उगाया जाता है और एशिया व अफ्रीका में लगभग 60 करोड़ लोगों का पारंपरिक भोजन है।
वाणिज्य एवं उद्योग मंत्रालय
स्टार्टअप पारितंत्र के लिए समर्थन पर राज्यों की रैंकिंग के परिणाम कल घोषित किए जायेंगे
रेल और वाणिज्य एवं उद्योग मंत्री श्री पीयूष गोयल की उपस्थिति में केन्द्रीय संचार, इलेक्ट्रॉनिक्स एवं सूचना प्रौद्योगिकी और कानून एवं न्याय मंत्री श्री रविशंकर प्रसाद स्टार्टअप पारितंत्र के लिए समर्थन पर राज्यों की रैंकिंग के दूसरे संस्करण के परिणाम, एक वर्चुअल सम्मान समारोह के माध्यम से 11 सितंबर, 2020 को अपराह्न 3 बजे, राष्ट्रीय मीडिया सेंटर, नई दिल्ली में घोषित करेंगे। केन्द्रीय नागरिक उड्डयन, आवास और शहरी कार्य राज्य मंत्री  श्री हरदीप सिंह पुरी और केन्द्रीय वाणिज्य एवं उद्योग राज्य मंत्री श्री सोम प्रकाश भी इस अवसर पर उपस्थित रहेंगे। सभी राज्यों और केंद्र शासित प्रदेशों के मंत्री और वरिष्ठ सरकारी अधिकारी इस कार्यक्रम में वीडियो कॉन्फ्रेंसिंग के माध्यम से भाग लेंगे।
उद्योग और आंतरिक व्यापार संवर्धन विभाग  ने राज्यों और केंद्रशासित प्रदेशों के बीच प्रतिस्पर्धा को बढ़ाने और स्टार्टअप परितंत्र के सन्दर्भ में सक्रियता से काम करने के लिए राज्यों के स्टार्टअप रैंकिंग के दूसरे संस्करण का संचालन किया। कार्यक्रम की परिकल्पना इस रूप में की गयी है कि इससे राज्यों की क्षमता का विकास होगा, राज्य आपसी सहयोग के जरिये अपने अनुभव साझा करने के लिए प्रोत्साहित होंगे तथा इससे नीति निर्माण और कार्यान्वयन में सहायता मिलेगी।
राज्य स्टार्टअप रैंकिंग फ्रेमवर्क 2019 में 7 व्यापक सुधार क्षेत्र हैं, जिसमें 30 कार्य बिंदु  हैं। इन कार्य बिन्दुओं में शामिल हैं - संस्थागत समर्थन, आसान अनुपालन, सार्वजनिक खरीद मानदंडों में छूट, इन्क्यूबेशन समर्थन, सीड फंडिंग सहायता, उद्यम अनुदान सहायता और जागरूकता एवं आउटरीच। रैंकिंग प्रक्रिया में एकरूपता स्थापित करने और मानकीकरण सुनिश्चित करने के लिए, राज्यों और केंद्र शासित प्रदेशों को दो समूहों में विभाजित किया गया है। दिल्ली को छोड़कर सभी यूटी और असम को छोड़कर पूर्वोत्तर के सभी राज्य, एक समूह में हैं, जबकि अन्य सभी राज्यों को दूसरे समूह में रखा गया है।
इस अभ्यास में कुल 22 राज्यों और 3 केंद्र शासित प्रदेशों ने भाग लिया। स्टार्टअप पारितंत्र के स्वतंत्र विशेषज्ञों वाली एक मूल्यांकन समिति ने विभिन्न मापदंडों पर प्रतिक्रियाओं का विस्तृत मूल्यांकन किया। कई मापदंडों के तहत लाभार्थियों से सीधी प्रतिक्रिया प्राप्त की गयी। कार्यान्वयन स्तर पर वास्तविकता का पता लगाने के लिए लाभार्थियों को 11 अलग-अलग भाषाओं में 60,000 से अधिक कॉल किये गए।
श्रम और रोजगार मंत्रालय
श्रम ब्यूरो ने अखिल भारतीय सर्वेक्षणों के संचालन के लिए बेसिल के साथ सेवा स्तरीय समझौते पर हस्ताक्षर किए
भारत सरकार के श्रम एवं रोजगार मंत्रालय से सम्बद्ध कार्यालय - श्रम ब्यूरो और सूचना एवं प्रसारण मंत्रालय के तहत ब्रॉडकास्ट इंजीनियरिंग कंसल्टेंट्स इंडिया लिमिटेड  ने प्रवासी श्रमिकों और अखिल भारतीय तिमाही स्थापना आधारित रोजगार सर्वेक्षण  पर अखिल भारतीय सर्वेक्षण के संचालन हेतु श्रम ब्यूरो को तकनीकी और जनशक्ति सहायता प्रदान करने के लिए एक सेवा स्तरीय समझौते पर हस्ताक्षर किए हैं।
श्रम ब्यूरो के महानिदेशक श्री डीपीएस नेगी और बेसिल के सीएमडी श्री जॉर्ज कुरुविला ने श्रम और रोजगार राज्य मंत्री  श्री संतोष कुमार गंगवार और श्री अपूर्वा चंद्रा की उपस्थिति में एक सेवा स्तर के समझौते पर हस्ताक्षर किए।
समझौते पर हस्ताक्षर होना आईटी-सक्षम सर्वेक्षणों के क्षेत्र में एक नए युग की शुरुआत का प्रतीक है। ब्यूरो द्वारा किए जाने वाले सर्वेक्षणों को बेसिल द्वारा प्रदान की जाने वाली तकनीक के साथ एकीकृत किया जाएगा, जिससे सर्वेक्षण के पूरा होने में लगने वाले समय में कम से कम 30-40 प्रतिशत की कमी आएगी। हाल में शुरू किये गए फिक्स्ड टर्म एम्प्लॉयमेंट को लागू करने के क्रम में, मंत्रालय ने निर्णय लिया है कि इन सर्वेक्षणों का समर्थन करने के लिए आईटी पार्टनर के माध्यम से लगे हुए जनशक्ति को निश्चित अवधि के रोजगार की पेशकश की जाएगी। फिक्स्ड टर्म एम्प्लॉयमेंट हाल के श्रम संहिताओं में एक ऐतिहासिक प्रावधान है, जो निर्धारित अवधि के लिए काम में लगे श्रमिकों के लिए स्थायी कर्मचारियों के समान व्यवहार सुनिश्चित करते हुए उन्हें विभिन्न लाभ प्रदान करेगा।
समझौते पर प्रसन्नता व्यक्त करते हुए, श्री संतोष कुमार गंगवार ने कहा, "ये सर्वेक्षण सरकार को प्रवासी श्रमिकों पर महत्वपूर्ण डेटा और औपचारिक और अनौपचारिक प्रतिष्ठानों में रोजगार की स्थिति से अवगत कराने में अत्यधिक उपयोगी और गेम चेंजर साबित होंगे। मुझे खुशी है कि ब्यूरो समय पर और तेजी से परिणाम प्राप्त करने के लिए नवीनतम उपलब्ध तकनीक के साथ सर्वेक्षण कार्य को एकीकृत कर रहा है।”
श्रम और रोजगार मंत्रालय के सचिव श्री अपूर्वा चंद्र ने कहा, “किसी भी डेटाबेस की उपयोगिता उसकी सटीकता और समयबद्धता में निहित है। मुझे यकीन है कि प्रौद्योगिकी के उपयोग के साथ, ब्यूरो इन सर्वेक्षणों के तहत उत्पन्न आंकड़ों में अधिक सटीकता और समयबद्धता दोनों प्राप्त करेगा।”
श्री जॉर्ज कुरुविला, बेसिल के सीएमडी  ने इस अवसर पर, श्रम और रोजगार मंत्री, सचिव , श्रम ब्यूरो के महानिदेशक और अन्य वरिष्ठ अधिकारियों को आश्वस्त किया कि उनका संगठन अपेक्षित गुणवत्ता के साथ समय पर उन्हें सौंपे गए सर्वेक्षणों को पूरा करने में कोई कोर कसर नहीं छोड़ेगा।
श्रम ब्यूरो के महानिदेशक श्री डीपीएस नेगी ने इस अवसर पर कहा कि यह पहली बार है कि किसी संगठन द्वारा इतने बड़े पैमाने पर आईटी सक्षम सर्वेक्षण किए जाएंगे। उन्होंने यह भी बताया कि इस वर्ष ब्यूरो, प्रवासी श्रमिकों, घरेलू कामगारों, एकयूईईएस, पेशेवरों द्वारा सृजित रोजगार और परिवहन क्षेत्र में उत्पन्न रोजगार पर पाँच अखिल भारतीय सर्वेक्षणों का कार्य शुरू करके उन्हें पूरा करेगा। इन अखिल भारतीय सर्वेक्षणों से रोजगार एवं श्रम कल्याण के लिए सही नीतियों को तैयार करने में विशाल डेटा प्राप्त होगा।
रक्षा मंत्रालय
ऑपरेशन समुद्र सेतु II - आईएनएस जलाश्व ब्रुनेई और सिंगापुर से ऑक्सीजन सिलेंडर और वेंटिलेटर सहित महत्वपूर्ण कोविड राहत सामग्री के साथ विशाखापत्तनम पहुंचा
भारतीय नौसेना द्वारा चलाए जा रहे कोविड राहत ऑपरेशन 'समुद्र सेतु - II' के हिस्से के रूप में, आईएनएस जलाश्व ने 18 क्रायोजेनिक ऑक्सीजन टैंक और 3650 ऑक्सीजन सिलेंडर और 39 वेंटिलेटर सहित अन्य महत्वपूर्ण कोविड चिकित्सा सामग्री ब्रुनेई और सिंगापुर से विशाखापत्तनम पहुंचाई हैं। 23 मई, 2021 को विशाखापत्तनम पहुंचे इस जहाज में मौजूद 18 में से 15 क्रायोजेनिक टैंक, तरल चिकित्सा ऑक्सीजन से भरे हुए हैं।
भारतीय मिशनों द्वारा ऑक्सीजन कंटेनर और वेंटिलेटर सहित मत्वपूर्ण कोविड राहत सामग्री प्रदान की गई और विभिन्न राज्यों में सरकारी एजेंसियों गैर और सरकारी संगठनों को खेप सौंपी जा रही है।